ddrg/super_eurlex huggingface dataset:
Úradný vestník L 186 , 12/07/1991 S. 0032 - 0032

Fínske špeciálne vydanie: Kapitola 3 Zväzok 38 S. 0053

Švédske špeciálne vydanie: Kapitola 3 Zväzok 38 S. 0053



Nariadenie Komisie (EHS) č. 2033/91 z 11. júla 1991, ktorým sa mení a dopĺňa nariadenie (EHS) č. 2077/85 stanovujúce podrobné pravidlá pre aplikáciu systému pomoci pri výrobe ananásových konzerv KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho hospodárskeho spoločenstva, so zreteľom na nariadenie Rady (EHS) č. 525/77 zo 14. marca 1977, ktorým sa ustanovuje systém pomoci pri výrobe ananásových konzerv [1], a ktoré bolo naposledy zmenené a doplnené nariadením (EHS) č. 1699/85 [2], a najmä na jeho článok 8, keďže nariadenie Komisie (EHS) č. 2077/85 [3], naposledy zmenené a doplnené nariadením (EHS) č. 1559/91 [4], zahŕňa do definície "ananásových konzerv", ktorá je rozhodujúca pre systém pomoci, výrobky, ktoré sú nakladané do nálevu z cukrového sirupu; keďže v poslednom čase sa vyrábajú ananásové konzervy s nálevom z ovocnej šťavy, do definície "ananásové konzervy" by mali byť zahrnuté aj tieto výrobky; keďže opatrenia stanovené v tomto nariadení sú v súlade so stanoviskom Riadiaceho výboru pre výrobky spracované z ovocia a zeleniny, PRIJALA TOTO NARIADENIE: Článok 1 K článku 1 (1) nariadenia (EHS) č. 2077/85 sa pridáva nasledujúca veta:"Nálev môže byť u výrobkov spadajúcich pod kódy KN ex20082091 a ex20082099 pripravený z vyššie uvedeného cukrového sirupu a/alebo prírodnej ovocnej šťavy." Článok 2 Toto nariadenie nadobúda účinnosť tretí deň nasledujúci po jeho uverejnení v Úradnom vestníku Európskych spoločenstiev. Toto nariadenie je záväzné vo svojej celistvosti a priamo uplatniteľné vo všetkých členských štátoch. V Bruseli 11. júla 1991 Za Komisiu Ray Mac Sharry člen Komisie [1] Ú. v. ES L 73, 21.3.1977, s. 46. [2] Ú. v. ES L 163, 22.6.1985, s. 12 [3] Ú. v. ES L 196, 26.7.1985, s. 28. [4] Ú. v. ES L 144, 8.6.1991, s. 40. --------------------------------------------------
Úradný vestník L 168 , 29/06/1991 S. 0060 - 0060

Fínske špeciálne vydanie: Kapitola 3 Zväzok 38 S. 0035

Švédske špeciálne vydanie: Kapitola 3 Zväzok 38 S. 0035



Nariadenie Komisie (EHS) č. 1872/91 z 28. júna 1992, ktorým sa mení a dopĺňa nariadenie (EHS) č. 2213/83, ktorým sa ustanovujú normy kvality pre cibuľu a čakanku, pokiaľ ide o charakteristické znaky triedy II pre čakanku KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho hospodárskeho spoločenstva, so zreteľom na nariadenie Rady (EHS) č. 1035/72 z 18. mája 1972 o spoločnej organizácii trhu s ovocím a zeleninou [1], naposledy zmenené a doplnené nariadením (EHS) č. 1623/91 [2], najmä na druhý pododsek jeho článku 2 ods. 2, keďže nariadením Komisie (EHS) č. 2213/83 [3] sa ustanovujú normy kvality pre čakanku vrátane triedy III; keďže nariadením Komisie (EHS) č. 1764/90 [4] sa na čakanku používa trieda III do 30. júna 1991; keďže skutočnosť, že uvedené opatrenie sa už viac neuplatňuje, znamená, že sú z trhu vylúčené produkty, ktoré nemajú charakteristické znaky triedy II pokiaľ ide o tvar; keďže je potrebné upraviť platnú normu pre čakanku; keďže opatrenia stanovené v tomto nariadení sú v súlade so stanoviskom Riadiaceho výboru pre ovocie a zeleninu, PRIJALA TOTO NARIADENIE: Článok 1 Príloha II k nariadeniu (EHS) č. 2213/83 sa týmto mení takto: 1. v oddieli II "Ustanovenia týkajúce sa kvality" sa za bod "iii) trieda II" v časti B "Klasifikácia" vkladá tento text:"Do tejto triedy môže okrem toho patriť čakanka nepravidelného tvaru, ak je prezentovaná oddelene v celistvých baleniach a spĺňa všetky ostatné požiadavky ustanovené pre túto triedu."; 2. v oddieli V "Ustanovenia týkajúce sa prezentácie" sa posledný odsek v časti B "Prezentácia" nahrádza takto:"Čakanka v triede II nepravidelného tvaru a čakanka v triede III musia byť zabalené tak, aby každé balenie malo hmotnosť 7 kg a viac."; 3. v oddieli VI "Ustanovenia týkajúce sa označovania" sa prvá zarážka v časti D "Obchodné špecifikácie" nahrádza takto: "— Trieda a v prípade triedy II prípadne slová "nepravidelný tvar", a nepovinne aj rovnocenný národný opis." Článok 2 Toto nariadenie nadobúda účinnosť 1. júla 1991. Toto nariadenie je záväzné vo svojej celistvosti a je priamo uplatniteľné vo všetkých členských štátoch. V Bruseli 28. júna 1991 Za Komisiu Ray Mac Sharry člen Komisie [1] Ú. v. ES L 118, 20.5.1972, s. 1. [2] Ú. v. ES L 150, 15.6.1991, s. 8. [3] Ú. v. ES L 213, 4.8.1983, s. 13. [4] Ú. v. ES L 162, 28.6.1990, s. 30. --------------------------------------------------
Úradný vestník L 052 , 27/02/1991 S. 0009 - 0010



Nariadenie Komisie (EHS) č. 441/91 z 25. februára 1991 o zatrieďovaní určitých tovarov do podpoložiek 17041019, 17041099 a 95021010 kombinovanej nomenklatúry a rušiace nariadenie (EHS) č. 1287/83 KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho hospodárskeho spoločenstva, so zreteľom na nariadenie Rady (EHS) č. 2658/87 [1] o tarifnej a štatistickej nomenklatúre a o Spoločnom colnom sadzobníku, naposledy zmenené a doplnené nariadením (EHS) č. 53/91 [2] a najmä na jeho článok 9, keďže s cieľom zaistenia jednotného uplatňovania kombinovanej nomenklatúry pripojenej k tomuto nariadeniu, je potrebné prijať opatrenia o zatrieďovaní tovarov uvedených v prílohe k tomuto nariadeniu; keďže nariadenie (EHS) č. 2658/87 stanovilo všeobecné pravidlá pre interpretáciu kombinovanej nomenklatúry a tieto pravidlá sa uplatňujú tiež na akúkoľvek inú nomenklatúru, ktorá je na nej úplne alebo sčasti založená alebo ktorá k nej pridáva ďalšie triedenie a ktorá je stanovená osobitnými ustanoveniami spoločenstva, s cieľom uplatňovania sadzobných alebo iných opatrení týkajúcich sa obchodu s tovarom; keďže podľa uvedených všeobecných pravidiel, tovary opísané v stĺpci 1 tabuľky pripojenej k tomuto nariadeniu sa musia zatrieďovať do príslušných číselných znakov KN uvedených v stĺpci 2 na základe odôvodnenia stanoveného v stĺpci 3; keďže toto nariadenie sa týka tiež produktov uvedených v nariadeniach Komisie (EHS) č. 1278/83, preto by sa malo zrušiť neskôr uvedené nariadenie; keďže opatrenia ustanovené v tomto nariadení sú v súlade so stanoviskom Výboru pre nomenklatúru, PRIJALA TOTO NARIADENIE: Článok 1 Tovary opísané v stĺpci 1 pripojenej tabuľky sú v súčasnosti zatrieďované v rámci kombinovanej nomenklatúry do príslušných číselných znakov uvedených v stĺpci 2 uvedenej tabuľky. Článok 2 Nariadenie (EHS) č. 1287/83 [3] sa týmto ruší. Článok 3 Toto nariadenie nadobúda účinnosť 21. deň po uverejnení v Úradnom vestníku Európskych spoločenstiev. Toto nariadenie je záväzné vo svojej celistvosti a je priamo uplatniteľné vo všetkých členských štátoch. V Bruseli 25. februára 1991 Za Komisiu Christiane Scrivener člen Komisie [1] Ú. v. ES L 256, 7.9.1987, s. 1. [2] Ú. v. ES L 7, 10.1.1991, s. 14. [3] Ú. v. ES L 137, 26.5.1983, s. 11. -------------------------------------------------- PRÍLOHA Opis tovaru | Zatriedenie číselný znak KN | Odôvodnenie | | | (1) | (2) | (3) | Bábiky z plastu s pohyblivými končatinami, 140 mm vysoké, s transparentnými plastovými škatuľkami naplnenými asi 10 gramami malých sladkostí (žuvačky) obsahujúcich sacharózu, ktoré sa môžu vybrať cez otvor pod prackou opasku bábiky. | 17041019 | žuvačky | Zatriedenie je určené ustanoveniami všeobecných pravidiel 1, 5b a 6 pre interpretáciu kombinovanej nomenklatúry, znením číselných znakov 1704, 170410, 17041019, 17041099 (v závislosti od obsahu sacharózy), 9502, 950210 a 95021010. Tieto bábiky nie sú obvyklým balením pre žuvačky, preto by sa mali zatrieďovať samostatne. | 17041099 | 95021010 | bábiky | --------------------------------------------------
Úradný vestník L 219 , 07/08/1991 S. 0001 - 0001



Nariadenie Rady (ESUO, EHS, Euratom) č. 2380/91 z 29. júla 1991, ktoré upravuje opravné koeficienty uplatniteľné v určitých členských štátoch na odmeny a dôchodky úradníkov a ostatných zamestnancov Európskych spoločenstiev RADA EURÓPSKYCH SPOLOČENSTIEV, so zreteľom na Zmluvu o založení Európskeho hospodárskeho spoločenstva, so zreteľom na Služobný poriadok úradníkov a podmienky zamestnávania ostatých zamestnancov Európskych spoločenstiev ustanovené v nariadení (EHS, Euratom, ESUO) č. 259/68 [1], naposledy zmenený a doplnený nariadením (Euratom, ESUO, EHS) č. 3736/90 [2], a najmä na články 63, 64, 65 a 82 služobného poriadku a článok 20 prvý pododsek a článok 64 podmienok zamestnávania, so zreteľom na rozhodnutie Rady 81/1061/Euratom, ESUO, EHS z 15. decembra 1981, ktoré mení a dopĺňa metódu upravovania odmien úradníkov a iných zamestnancov spoločenstiev [3], so zreteľom na návrh Komisie, keďže sa v druhej polovici roku 1990 životné náklady v určitých členských krajinách, v ktorých pracujú úradníci a ostatní zamestnanci Európskych spoločenstiev, značné zvýšili; keďže by sa mali upraviť opravné koeficienty uplatniteľné na odmeny a dôchodky týchto úradníkov a ostatných zamestnancov v súlade s nariadením (Euratom, ESUO, EHS) č. 3736/90 s účinnosťou od 1. januára 1991 alebo od 16. novembra 1990 v krajinách, kde sa životné náklady obzvlášť zvýšili, PRIJALA TOTO NARIADENIE: Článok 1 1. S účinnosťou od 16. novembra 1990 sú opravné koeficienty uplatniteľné na odmeny úradníkov a ostatných zamestnancov, ktorí pracujú v uvedených krajinách, takéto: Grécko: | 88,3 | Portugalsko: | 90,3. | 2. S účinnosťou od 1. januára 1990 sú opravné koeficienty uplatniteľné na odmeny úradníkov a ostatných zamestnancov, ktorí pracujú v uvedených krajinách alebo mestách, takéto: Spojené kráľovstvo (okrem Culhamu): | 106,5 | Culham: | 96,8 | Španielsko: | 114,0 | Varese: | 109,6. | 3. Opravné koeficienty uplatniteľné na dôchodky sa určujú v súlade s článkom 82 ods. 1 služobného poriadku. Články 3 a 10 nariadenia (ESUO, EHS, Euratom) č. 2175/88 [4] sa uplatňujú aj naďalej. Článok 2 Toto nariadenie nadobúda účinnosť deň po jeho uverejnení v Úradnom vestníku Európskych spoločenstiev. Toto nariadenie je záväzné vo svojej celistvosti a je priamo uplatniteľné vo všetkých členských štátoch. V Bruseli 29. júla 1991 Za Radu predseda H. Van Den Broek [1] Ú. v. ES L 56, 4.3.1968, s. 1. [2] Ú. v. ES L 360, 22.12.1990, s. 1. [3] Ú. v. ES L 386, 31.12.1981, s. 6. [4] Ú. v. ES L 191, 22.7.1988, s. 1. --------------------------------------------------
Úradný vestník L 348 , 17/12/1991 S. 0038 - 0038



Nariadenie Komisie (EHS) č. 3657/91 zo 16. decembra 1991, ktorým sa Španielsku povoľuje úplne pozastaviť uplatňovanie cla na dovoz slnečnicových semien z tretích krajín KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho hospodárstva spoločenstva, so zreteľom na Akt o pristúpení Španielska a Portugalska, najmä na jeho článok 75 odsek 4, keďže Španielsko požiadalo o povolenie na pozastavenie uplatňovania cla na slnečnicové semená dovážané z tretích krajín od 1. januára 1992; keďže opatrenia stanovené v tomto nariadení sú v súlade so stanoviskom Riadiaceho výboru pre oleje a tuky, PRIJALA TOTO NARIADENIE: Článok 1 Španielsku sa týmto povoľuje úplne pozastaviť uplatňovanie cla na dovoz slnečnicových semien z tretích krajín, ktoré patria pod číselný znak KN 12060090 a nie sú určené na siatie. Článok 2 Toto nariadenie nadobúda účinnosť tretí deň odo dňa jeho uverejnenia v Úradnom vestníku Európskych spoločenstiev. Bude sa uplatňovať od 1. januára 1992. Toto nariadenie je záväzné vo svojej celistvosti a je priamo uplatniteľné vo všetkých členských štátoch. V Bruseli 16. decembra 1991 Za Komisiu Ray Mac Sharry člen Komisie --------------------------------------------------
Úradný vestník L 345 , 14/12/1991 S. 0049 - 0049



Nariadenie Rady (EHS) č. 3580/91 z 25. novembra 1991 o uplatňovaní rozhodnutia Rady pre spoluprácu EHS — Jordánsko č. 4/91, ktorým sa v dôsledku pristúpenia Španielska a Portugalska k Európskym spoločenstvám mení a dopĺňa protokol o definícii pojmu "pôvodné výrobky" a metódach administratívnej spolupráce RADA EURÓPSKYCH SPOLOČENSTIEV, so zreteľom na Zmluvu o založení Európskeho hospodárskeho spoločenstva, najmä na jej článok 113, so zreteľom na nariadenie Rady (EHS) č. 2573/87 z 11. augusta 1987, ktorým sa ustanovujú dojednania pre obchodovanie medzi Španielskom a Portugalskom na jednej strane a Alžírskom, Egyptom, Jordánskom, Libanonom, Tuniskom a Tureckom na druhej strane [1], najmä na jeho článok 23, so zreteľom na návrh Komisie, keďže článok 7 rozhodnutia 87/456/ESUO zástupcov vlád členských štátov zasadajúcich v Rade z 11. augusta 1987, ktorým sa ustanovujú dojednania pre obchodovanie s výrobkami, ktoré spadajú do pôsobnosti Zmluvy o ESUO, medzi Španielskom a Portugalskom na jednej strane a Alžírskom, Egyptom, Jordánskom, Libanonom a Tuniskom na druhej strane [2], ustanovuje, že zmeny pravidiel pôvodu potrebné v dôsledku pristúpenia Španielska a Portugalska a prijaté Radou pre spoluprácu sú uplatniteľné na výrobky uvedené v danom rozhodnutí; keďže podľa článku 25 protokolu o definícii pojmu "pôvodné výrobky" a metódach administratívnej spolupráce prijala Rada pre spoluprácu EHS-Jordánsko rozhodnutie č. 4/91, ktorým sa mení a dopĺňa protokol s cieľom zohľadniť pristúpenie Španielska a Portugalska k Európskych spoločenstvám; keďže je potrebné uplatňovať rozhodnutie č. 4/91 v spoločenstve, PRIJALA TOTO NARIADENIE: Článok 1 Rozhodnutie Rady pre spoluprácu EHS-Jordánsko č. 4/91 sa uplatňuje v spoločenstve. Text rozhodnutia je pripojené k tomuto nariadeniu. Článok 2 Toto nariadenie nadobúda účinnosť v deň jeho uverejnenia v Úradnom vestníku Európskych spoločenstiev. Bude sa uplatňovať od 1. januára 1992. Toto nariadenie je záväzné vo svojej celistvosti a je priamo uplatniteľné vo všetkých členských štátoch. V Bruseli 25. novembra 1991 Za Radu predseda J. M. M. Ritzen [1] Ú. v. ES L 250, 1.9.1987, s. 1. [2] Ú. v. ES L 250, 1.9.1987, s. 112. --------------------------------------------------
Úradný vestník L 053 , 28/02/1992 S. 0014 - 0014



Nariadenie Komisie (EHS) č. 467/92 z 27. februára 1992, ktorým sa mení a dopĺňa nariadenie (EHS) č. 388/92 o podrobných pravidlách aplikácie osobitných opatrení pre zásobovanie francúzskych zámorských departementov (FZD) a stanovenie predbežnej bilancie dodávok KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho hospodárskeho spoločenstva, so zreteľom na nariadenie Rady (EHS) č. 3763/91 zo 16. decembra 1991, ktorým sa zavádzajú osobitné opatrenia ohľadne určitých poľnohospodárskych výrobkov v prospech francúzskych zámorských departementov [1], a najmä na jeho články 2 (6) a 3 (5), keďže by sa mali určiť rozvojové krajiny, ktorých výrobky z obilnín môžu vstúpiť do FZD oslobodené od dovozných poplatkov na základne osobitných ustanovení týkajúcich sa dodávok, ktoré sú stanovené článkami 2 a 3 (1) nariadenia (EHS) č. 3763/91; keďže na tento účel by sa mali použiť krajiny a teritóriá, pre ktoré platia všeobecné tarifné preferencie pre určité poľnohospodárske výrobky; keďže opatrenia ustanovené v tomto nariadení sú v súlade so stanoviskom Riadiaceho výboru pre obilniny, PRIJALA TOTO NARIADENIE: Článok 1 K nariadeniu Komisie (EHS) č. 388/92 [2] sa týmto pridáva nasledujúci odsek: "3. Na účely uplatňovania článkov 2 a 3 (1) nariadenia Rady (EHS) č. 3763/91, rozvojové krajiny sú tie, ktoré sú uvedené v prílohách III a V k nariadeniu Rady (EHS) č. 3833/90 z 20. decembra 1990 a ktoré uplatňujú všeobecné tarifné preferencie na rok 1991 na určité poľnohospodárske výrobky s pôvodom v rozvojových krajinách [3], naposledy zmenenému a doplnenému nariadením (EHS) č. 3587/91 [4]." Článok 2 Toto nariadenie nadobudne účinnosť tretí deň nasledujúci po jeho uverejnení v Úradnom vestníku Európskych spoločenstiev. Toto nariadenie je záväzné vo svojej celistvosti a priamo uplatniteľné v členských štátoch. V Bruseli 27. februára 1992 Za Komisiu Ray Mac Sharry člen Komisie [1] Ú. v. ES L 356, 24.12.1991, s. 1. [2] Ú. v. ES L 43, 19.2.1992, s. 16. [3] Ú. v. ES L 370, 20.12.1990, s. 86. [4] Ú. v. ES L 341, 12.12.1991, s. 1. --------------------------------------------------
Úradný vestník L 070 , 17/03/1992 S. 0005 - 0005

Fínske špeciálne vydanie: Kapitola 3 Zväzok 41 S. 0093

Švédske špeciálne vydanie: Kapitola 3 Zväzok 41 S. 0093



Nariadenie Komisie (EHS) č. 652/92 zo 16. marca 1992, ktorým sa mení a dopĺňa nariadenie Komisie (EHS) č. 147/91 o definícií a stanovení tolerancie pre množstvo strát poľnohospodárskych výrobkov vo verejnom intervenčnom sklade KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho hospodárskeho spoločenstva, so zreteľom na nariadenie Rady (EHS) č. 3472/90 z 27. novembra 1990 o faktoroch, ktoré sa majú zohľadniť pri ročných účtovných závierkach na financovanie intervenčných opatrení vo forme verejného skladovania Európskym poľnohospodárskym usmerňovacím a záručným fondom (EPUZF), Záručná sekcia [1] a najmä na jeho článok 4, keďže vzhľadom na čas potrebný na spracovanie tabakového listu na spracovaný tabak je možné, že na konci rozpočtového roka niektoré množstvá budú stále podrobené procesu; keďže s cieľom vypočítať povolené straty sa musí percento uplatniť na všetky množstvá spracované počas rozpočtového roka vrátane tých, ktoré sa použili počas predchádzajúceho rozpočtového roka; keďže je preto nevyhnutné zmeniť a doplniť nariadenie Komisie (EHS) č. 147/91 [2] článok 2 ods. 2 druhý pododsek na objasnenie metódy uplatnenia zvláštneho koeficientu na tabak za takých okolností, pri ktorých je spracovanie vykonané a ukončené počas rozdielnych spracovateľských cyklov; keďže opatrenia stanovené v tomto nariadení sú v súlade so stanoviskom Výboru EPUZF, PRIJALA TOTO NARIADENIE: Článok 1 Nasledovný text sa pridáva do druhého pododseku článku 2 ods. 2 nariadenia (EHS) č. 147/91: "Navyše, v prípade spracovania tabaku sa percento uplatní na celkové použité aj spracované množstvo v priebehu spracovateľského cyklu, ako aj na množstvo použité počas predchádzajúceho spracovateľského cyklu a spracované počas príslušného spracovateľského cyklu." Článok 2 Toto nariadenie nadobúda účinnosť tretí deň po jeho uverejnení v Úradnom vestníku Európskych spoločenstiev. Bude sa uplatňovať od 1. januára 1990. Toto nariadenie je záväzné vo svojej celistvosti a je priamo uplatniteľné vo všetkých členských štátoch. V Bruseli 16. marca 1992 Za Komisiu Ray Mac Sharry člen Komisie [1] Ú. v. ES L 337, 4.12.1990, s. 3. [2] Ú. v. ES L 17, 23.1.1991, s. 9. --------------------------------------------------
Úradný vestník L 117 , 01/05/1992 S. 0001 - 0002

Fínske špeciálne vydanie: Kapitola 1 Zväzok 2 S. 0168

Švédske špeciálne vydanie: Kapitola 1 Zväzok 2 S. 0168



Nariadenie Rady (EHS, Euratom, ESUO) č. 1084/92 z 28. apríla 1992, ktorým sa mení a dopĺňa nariadenie č. 422/67/EHS, č. 5/67/Euratom, ktorým sa stanovujú platové pomery predsedu a členov Komisie, predsedu, sudcov, generálnych advokátov a tajomníka Súdneho dvora a predsedu, členov a tajomníka Súdu prvého stupňa, a nariadenie (EHS, Euratom, ESUO) č. 2290/77, ktorým sa stanovujú platové pomery členov Dvoru audítorov RADA EURÓPSKYCH SPOLOČENSTIEV, so zreteľom na Zmluvu o vytvorení spoločnej Rady a spoločnej Komisie Európskych spoločenstiev, najmä na jej článok 6, so zreteľom na Zmluvu o založení Európskeho spoločenstva uhlia a ocele, najmä na jej článok 78e, so zreteľom na Zmluvu o založení Európskeho hospodárskeho spoločenstva, najmä na jej článok 206, so zreteľom na Zmluvu o založení Európskeho spoločenstva pre atómovú energiu, najmä na jej článok 180, so zreteľom na Protokol o výsadách a imunitách Európskych spoločenstiev, najmä na jeho články 20 a 21, keďže nariadenie Rady (ESUO, EHS, Euratom) č. 3831/91 z 19. decembra 1991, ktorým sa mení a dopĺňa služobný poriadok a podmienky zamestnávania ostatných zamestnancov Európskych spoločenstiev s cieľom zaviesť dočasný príspevok [1], vložilo do Služobného poriadku úradníkov Európskych spoločenstiev článok 66a, ktorým sa zavádza takýto dočasný príspevok; keďže tento dočasný príspevok by sa mal uplatňovať mutatis mutandis na predsedu a členov Komisie, predsedu, sudcov, generálnych advokátov a tajomníka Súdneho dvora, predsedu, členov a tajomníka Súdu prvého stupňa a členov Dvoru audítorov, PRIJALA TOTO NARIADENIE: Článok 1 1. Článok 19a nariadenia č. 422/67/EHS, č. 5/67 [2] sa týmto nahrádza takto: "Článok 19a Článok 66a služobného poriadku sa uplatňuje mutatis mutandis na predsedu a členov Komisie, predsedu, sudcov, generálnych advokátov a tajomníka Súdneho dvora a predsedu, členov a tajomníka Súdu prvého stupňa." 2. Článok 19a nariadenia (EHS, Euratom, ESUO) č. 2290/77 [3] sa týmto nahrádza takto: "Článok 19a Článok 66a služobného poriadku sa uplatňuje mutatis mutandis na členov Dvoru audítorov." Článok 2 Toto nariadenie nadobúda účinnosť dňom nasledujúcim po jeho uverejnení v Úradnom vestníku Európskych spoločenstiev. Uplatňuje sa od 1. januára 1992. Toto nariadenie je záväzné v celom rozsahu a priamo uplatniteľné vo všetkých členských štátoch. V Luxemburgu 28. apríla 1992 Za Radu predseda Arlindo Marques Cunha [1] Ú. v. ES L 361, 31.12.1991, s. 7. [2] Ú. v. ES L 187, 8.8.1967, s. 1. Nariadenie naposledy zmenené a doplnené nariadením (ESUO, EHS, Euratom) č. 3835/91 (Ú. v. ES L 361, 31.12.1991, s. 16). [3] Ú. v. ES L 268, 20.10.1977, s. 1. Nariadenie naposledy zmenené a doplnené nariadením (EHS, Euratom ESUO) č. 2426/91 (Ú. v. ES L 222, 10.8.1991, s. 1). --------------------------------------------------
Official Journal L 127 , 13/05/1992 P. 0009 - 0009

Finnish special edition: Chapter 3 Volume 42 P. 0040

Swedish special edition: Chapter 3 Volume 42 P. 0040



NARIADENIE KOMISIE (EHS) č. 1211/92 z 12. mája 1992, ktorým sa mení a dopĺňa nariadenie (EHS) č. 2190/90 o predaji nespracovaného sušeného hrozna liehovarom za vopred stanovenú cenu KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho hospodárskeho spoločenstva, so zreteľom na nariadenie Rady (EHS) č. 426/86 z 24. februára 1986 o spoločnej organizácii trhu s výrobkami z ovocia a zeleniny (1), naposledy zmenené a doplnené nariadením (EHS) č. 1943/91 (2), a najmä na jeho článok 8 ods. 7, so zreteľom na nariadenie Rady (EHS) č. 1206/90 zo 7. mája 1990, ktorým sa stanovujú všeobecné pravidlá pre systém podpory výroby pre spracované ovocie a zeleninu (3) v znení nariadenia (EHS) č. 2202/90 (4), a najmä na jeho článok 6 ods. 2, keďže nariadenie Komisie (EHS) č. 2190/90 (5) v znení nariadenia (EHS) č. 2244/91 (6) ustanovuje predaj výrobkov z úrody v rokoch 1986 a 1988 na 11,3 ECU za 100 kg netto v prípade korintiek a 8,3 ECU za 100 kg netto v prípade sultániek; keďže grécke skladovacie agentúry majú stále na sklade 50 ton korintiek z úrody z roku 1986 a 20 ton sultániek z úrody z roku 1988; keďže z hľadiska ich kvality je obtiažne zaistiť ich odbyt za súčasnú cenu; keďže táto cena a príslušné množstvo by sa preto mali zmeniť a doplniť; keďže opatrenia stanovené v tomto nariadení sú v súlade so stanoviskom Riadiaceho výboru pre výrobky z ovocia a zeleniny, PRIJALA TOTO NARIADENIE: Článok 1 Článok 1 ods. 1 nariadenia (EHS) č. 2190/90 sa nahrádza takto: "1. Grécke skladovacie agentúry, uvedené v prílohe, zorganizujú predaj maximálne 50 ton korintiek z úrody z roku 1986 a 20 ton sultániek z úrody z roku 1988 za 3 ECU na 100 kg netto v súlade s nariadeniami (EHS) č. 626/85 a (EHS) 913/89." Článok 2 Toto nariadenie nadobúda účinnosť tretí deň odo dňa jeho uverejnenia v Úradnom vestníku Európskych spoločenstiev. Toto nariadenie je záväzné vo svojej celistvosti a priamo uplatniteľné vo všetkých členských štátoch. V Bruseli 12. mája 1992 Za Komisiu Ray MAC SHARRY člen Komisie 1 Ú. v. ES L 49, 27.2.1986, s. 1. 2 Ú. v. ES L 175, 4.7.1991, s. 1. 3 Ú. v. ES L 119, 11.5.1990, s. 74. 4 Ú. v. ES L 201, 31.7.1990, s. 4. 5 Ú. v. ES L 198, 28.7.1990, s. 29. 6 Ú. v. ES L 204, 27.7.1991, s. 23.